2019. gada 5. novembrī Noteikumi Nr. 512

Rīgā (prot. Nr. 51 12. §)

**Grozījumi Ministru kabineta 2005. gada 15. februāra noteikumos Nr. 125 "Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 6. punktu un

54. panta pirmo daļu

Izdarīt Ministru kabineta 2005. gada 15. februāra noteikumos Nr. 125 "Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (Latvijas Vēstnesis, 2005, 28. nr.; 2007, 113. nr.; 2014, 119. nr.; 2016, 74. nr.; 2018, 211. nr.) šādus grozījumus:

1. Aizstāt 4.3. un 4.4. apakšpunkta ievaddaļā vārdus "ir izsniegti" ar vārdiem "to saņemšanai izglītības iegūšana ir uzsākta".

2. Svītrot 5. punktā vārdus un skaitli "pēc šo noteikumu [4. punktā](https://m.likumi.lv/ta/id/101884#p4) minētā datuma".

3. Svītrot 6. punktu.

4. Izteikt 7. punktu šādā redakcijā:

"7. Zobārsta un zobārsta apakšspecialitātes kvalifikācijas dokumentiem šo noteikumu 2. pielikumā minētajās apakšspecialitātēs, kas dod tiesības lietot atbilstošus profesionālos nosaukumus profesionālajai darbībai zobārsta profesijā vai zobārsta apakšspecialitātē un kuru apliecinātā izglītība neatbilst Latvijas Republikas normatīvajos aktos noteiktajām izglītības programmu minimālajām prasībām zobārsta vai zobārsta apakšspecialitātes profesionālās kvalifikācijas ieguvei, piemēro speciālo profesionālās kvalifikācijas atzīšanas sistēmu, ja mācības to ieguvei ir uzsāktas pirms šo noteikumu [4. punktā](https://m.likumi.lv/ta/id/101884#p4) minētā datuma un tiem ir pievienots šīs valsts kompetentās institūcijas izsniegts dokuments, kas apliecina, ka personai ir ne mazāk kā trīs gadus ilga nepārtraukta profesionālā pieredze zobārsta profesijā vai attiecīgajā zobārsta apakšspecialitātē piecu gadu laikā pirms šī dokumenta izsniegšanas dienas."

5. Papildināt noteikumus ar 7.1 punktu šādā redakcijā:

"7.1 Piemērojot speciālo profesionālās kvalifikācijas atzīšanas sistēmu, atzīst šo noteikumu 1. pielikumā minētos zobārsta kvalifikācijas dokumentus, kas dod tiesības lietot atbilstošus profesionālos nosaukumus profesionālajai darbībai zobārsta profesijā un kuru apliecinātā izglītība neatbilst Latvijas Republikas normatīvajos aktos noteiktajām izglītības programmu minimālajām prasībām zobārsta profesionālās kvalifikācijas ieguvei, ja tiem ir pievienots attiecīgās valsts kompetentās institūcijas izsniegts dokuments, kas apliecina, ka persona izglītību zobārsta profesionālās kvalifikācijas ieguvei ir uzsākusi ne vēlāk kā 2016. gada 18. janvārī."

6. Svītrot 8. punktu.

7. Papildināt noteikumus ar 12.4. apakšpunktu šādā redakcijā:

"12.4. līdz 1991. gada 8. oktobrim Dienvidslāvijas Sociālistiskajā Federatīvajā Republikā un tiem ir pievienots Horvātijas Republikas kompetentu institūciju izsniegts dokuments vai dokumenti, kas apliecina, ka tās teritorijā šādiem zobārsta un zobārsta apakšspecialitātes kvalifikācijas dokumentiem ir tāda pati juridiskā nozīme kā Horvātijas Republikā izsniegtiem zobārsta un zobārsta apakšspecialitātes kvalifikācijas dokumentiem, kas dod tiesības veikt profesionālo darbību ar šo noteikumu [2. punktā](https://likumi.lv/ta/id/101884#p2) minēto profesionālo nosaukumu, un personai ir ne mazāk kā trīs gadus ilga nepārtraukta profesionālā pieredze zobārsta profesijā vai zobārsta apakšspecialitātē piecu gadu laikā pirms šī dokumenta izsniegšanas dienas."

8. Svītrot 13. punktu.

9. Izteikt 15. punktu šādā redakcijā:

"15. Speciālo profesionālās kvalifikācijas atzīšanas sistēmu zobārsta profesionālās kvalifikācijas atzīšanai piemēro Itālijas Republikā iegūtajiem ārsta kvalifikāciju apliecinošiem dokumentiem, kas apliecina, ka to saņemšanai persona izglītības iegūšanu ir uzsākusi laikposmā no 1980. gada 28. janvāra līdz 1984. gada 31. decembrim, un tiem ir pievienots Itālijas Republikas kompetentās institūcijas izsniegts dokuments, kas apliecina, ka:

15.1. persona, kurai ir izsniegti šādi ārsta kvalifikācijas dokumenti, ir nokārtojusi profesionālo zināšanu pārbaudi un tās zināšanas ir atzītas par līdzvērtīgām zināšanām, par kurām Itālijas Republikā piešķir šo noteikumu [1. pielikumā](https://likumi.lv/ta/id/101884#piel1) minētos zobārsta kvalifikācijas dokumentus;

15.2. personai, kurai ir izsniegti šādi ārsta kvalifikācijas dokumenti, ir ne mazāk kā trīs gadus ilga nepārtraukta profesionālā pieredze zobārsta profesijā pēdējo piecu gadu laikā pirms šī dokumenta izsniegšanas dienas;

15.3. šādi ārsta kvalifikācijas dokumenti tiek atzīti par līdzvērtīgiem šo noteikumu [1. pielikumā](https://likumi.lv/ta/id/101884#piel1) minētajiem Itālijas Republikā izsniegtiem zobārsta kvalifikācijas dokumentiem un dod tiesības veikt profesionālo darbību zobārsta profesijā Itālijas Republikā."

10. Svītrot 16., 17. un 18. punktu.

11. Papildināt noteikumus ar 19. punktu šādā redakcijā:

"19. Speciālo profesionālās kvalifikācijas atzīšanas sistēmu piemēro zobārsta profesionālās kvalifikācijas atzīšanai Austrijas Republikā, Čehijas Republikā, Itālijas Republikā, Rumānijas Republikā, Slovākijas Republikā, Spānijas Karalistē un bijušajā Čehoslovākijā izsniegtajiem ārsta kvalifikācijas dokumentiem, kas apliecina, ka to saņemšanai persona izglītības iegūšanu ir uzsākusi ne vēlāk kā šo noteikumu 4.3. apakšpunktā minētajā datumā, un tiem ir pievienots attiecīgās valsts kompetentās institūcijas izsniegts dokuments, kas atbilst vienam no šādiem nosacījumiem:

19.1. apliecina, ka personai ir ne mazāk kā trīs gadus ilga nepārtraukta profesionālā pieredze zobārsta profesijā piecu gadu laikā pirms šī dokumenta izsniegšanas dienas un tā ir šīs personas pamatnodarbošanās;

19.2. izsniegts par vismaz trīs gadus ilgas studiju programmas apguvi un tam ir pievienots dokuments, kas apliecina, ka minēto studiju programmu attiecīgās valsts kompetentas institūcijas ir atzinušas par līdzvērtīgu Eiropas Savienības tiesību aktos noteiktajām izglītības programmu minimālajām prasībām zobārsta profesionālās kvalifikācijas ieguvei."

12. Izteikt 1. pielikuma 5. punktu šādā redakcijā:

"5. Dānijas Karaliste

|  |  |  |
| --- | --- | --- |
| Nosaukums | Iestāde, kas izdod dokumentu | Pievienotais sertifikāts |
| Sertifikāts par zobārsta eksāmenu (zobārstniecības kandidāta eksāmens)*Bevis for kandidatuddannelsen i odontologi (cand.odont.)*  | Universitāte*Universitet*  | 1. Zobārsta sertifikāts *Autorisation som tandlæge* 2. Patstāvīgas zobārsta prakses atļauja*Tilladelse til selvstændigt virke som tandlæge*" |

13. Izteikt 1. pielikuma 20. punktu šādā redakcijā:

"20. Polijas Republika

|  |  |  |
| --- | --- | --- |
| Nosaukums | Iestāde, kas izdod dokumentu | Pievienotais sertifikāts |
| Augstākās izglītības diploms medicīnas un zobārstniecības jomā ar nosaukumu "zobārsts"*Dyplom ukończenia studiów wyższych na kierunku lekarsko-dentystycznym lekarskim z tytułem "lekarz dentysta"*  | Augstskolas *Szkoły wyższe*  | 1. Medicīnas – zobārstniecības – valsts eksāmena nokārtošanas apliecība (līdz 2012. gada 1. janvārim) *Świadectwo złożenia Lekarsko – Dentystycznego Egzaminu Państwowego* 2. Medicīnas – zobārstniecības – valsts noslēguma eksāmena nokārtošanas apliecība (no 2013. gada 1. janvāra) *Świadectwo złożenia Lekarsko-Dentystycznego Egzaminu Końcowego* 3. Sertifikāts par pēcdiploma prakses pabeigšanu1*Zaświadczenie o ukończeniu stażu podyplomowego* |

Piezīme. 1 Kvalifikāciju apliecinošajiem dokumentiem jāpievieno apliecinājums par pēcdiploma stažēšanos ("*staż podyplomowy*"). Šo prasību neattiecina uz personām, kuras nav sākušas stažēšanos līdz 2016. gada 2. oktobrim un kuras laikposmā no 2016. gada 2. oktobra līdz 2017. gada 28. februārim ir pieteikušās uz tiesībām strādāt zobārsta profesijā."

14. Izteikt 2. pielikuma 1.19. apakšpunktu šādā redakcijā:

"1.19. Slovākijas Republika

|  |  |  |
| --- | --- | --- |
| Nosaukums | Iestāde, kas izdod dokumentu | Pievienotais sertifikāts |
| Diploms specialitātē "Žokļa ortopēdija"*Diplom o špecializácii v špecializačnom odbore čeľustná ortopédia*  | Universitāte*Univerzita* | " |

15. Izteikt 2. pielikuma 2.17. apakšpunktu šādā redakcijā:

"2.17. Slovākijas Republika

|  |  |  |
| --- | --- | --- |
| Nosaukums | Iestāde, kas izdod dokumentu | Pievienotais sertifikāts |
| Diploms specialitātē "Sejas un žokļu ķirurģija"*Diplom o špecializácii v špecializačnom odbore maxilofaciálna chirurgia* | Universitāte*Univerzita* | " |

Ministru prezidents A. K. Kariņš

Izglītības un zinātnes ministre I. Šuplinska